**Molėtų rajono savivaldybės taryba**

**SPRENDIMAS**

**dĖL MOLĖTŲ RAJONO SAVIVALDYBĖS TARYBOS 2009 M. SPALIO 22 D. SPRENDIMO NR. B1-170 „DĖL UAB „MOLĖTŲ ŠILUMA” INVESTICIJŲ PLANO IR INVESTICINIO PROJEKTO SUDERINIMO” PAKEITIMO IR 2015-2019 METŲ INVESTICIJŲ PLANO SUDERINIMO**

2016 m. gruodžio    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 6 straipsnio 30 punktu, 16 straipsnio 4 dalimi, 18 straipsnio 1 dalimi, Lietuvos Respublikos šilumos ūkio įstatymo 35 straipsniu, Šilumos tiekėjų investicijų planų derinimo tvarkos aprašo, patvirtinto Molėtų rajono savivaldybės tarybos 2009 m. vasario 26 d. sprendimu Nr. B1-48 „Dėl Šilumos tiekėjų investicijų planų derinimo tvarkos aprašo patvirtinimo“, 10 punktu, atsižvelgdama į uždarosios akcinės bendrovės „Molėtų šiluma” 2016 m. lapkričio 30 d. raštą Nr. 8-255 „Prašymas dėl investicijų 2015-2019 metams derinimo“ ir 2016 m. gruodžio 13 d. raštą Nr. 8-266 „Prašymas dėl investicijų plano papildymo“,

Molėtų rajono savivaldybės taryba n u s p r e n d ž i a:

1. Pakeisti Molėtų rajono savivaldybės tarybos 2009 m. spalio 22 d. sprendimą Nr. B1-170 „Dėl UAB „Molėtų šiluma“ investicijų plano ir investicinio projekto suderinimo“ ir jį papildyti 4, 5, 6 punktais:

„4. Investicinį projektą „Šilumos tiekimo trasų projektavimas ir statybos darbai Vilniaus g. ir Amatų g. “. Projekto vertė – 23073,0 Eur, finansavimo šaltinis – bendrovės lėšos.

5. Investicijas įsigyjant automobilį „Škoda Oktavia“. Investicijų vertė – 9900,0 Eur, finansavimo šaltinis – bendrovės lėšos.

6. Investicijų planą 2017-2019 metams:

6.1. Apsaugos signalizacijų įrengimas Naujasodžio ir Giedraičių katilinėse. Investicijų vertė – 4000 Eur, finansavimo šaltinis – bendrovės lėšos.

6.2. Lengvojo krovininio automobilio pirkimas. Investicijų vertė – 10 000,0 Eur, finansavimo šaltinis – bendrovės lėšos.

6.3. Spausdinimo aparato pirkimas. Investicijų vertė – 3000,0 Eur, finansavimo šaltinis – bendrovės lėšos.

6.4. Šilumos apskaitos prietaisų pirkimas. Investicijų vertė – 9000,0 Eur, finansavimo šaltinis – bendrovės lėšos.“

1. Suderinti uždarosios akcinės bendrovės „Molėtų šiluma“ papildytą 2015-2019 m. investicijų planą (pridedama).

Šis sprendimas gali būti skundžiamas Lietuvos Respublikos administracinių bylų teisenos

įstatymo nustatyta tvarka.

Savivaldybės meras